CELEX: 62010TN0598
Language: sk
Date: 2010-12-27 00:00:00
Title: Vec T-598/10: Žaloba podaná 27. decembra 2010 — Biodes/ÚHVT — Manasul International (LINEASUL)

12.3.2011   
            
            
               SK
            
            
               Úradný vestník Európskej únie
            
            
               C 80/21
            
         Žaloba podaná 27. decembra 2010 — Biodes/ÚHVT — Manasul International (LINEASUL)
   (Vec T-598/10)
   2011/C 80/41
   Jazyk žaloby: španielčina
   
      Účastníci konania
   
   
      Žalobca: Biodes, SL (Madrid, Španielsko) (v zastúpení: E. Manresa Medina, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Manasul International, SL (Ponferrada, Španielsko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. septembra 2010 vo veci R 1520/2009-1 a
            
         
               —
            
            
               zaviazať žalovaného a prípadne vedľajších účastníkov konania podporujúcich žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „LINEASUL“ pre tovary, ktoré patria do tried 5, 30 a 31.
   
      Majiteľ ochrannej známky alebo označenia, ktoré je základom námietky: Manasul International, SL.
   
      Ochranná známka alebo označenie, ktoré je základom námietky: národné obrazové ochranné známky, ktoré obsahujú slovné prvky „MANASUL“ a „MANASUL ORO“ pre tovary, ktoré patria do tried 5, 30 a 31.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: vyhovenie odvolaniu a zamietnutie prihlasovanej ochrannej známky.
   
      Dôvody žaloby: porušenie článku 8 ods. 1 písm. b) a článku 8 ods. 5 nariadenia (ES) č. 207/2009 (1) z dôvodu, že medzi kolidujúcimi ochrannými známkami neexistuje žiadna podobnosť, a z dôvodu, že odvolací senát opomenul skúmať dôkazy o používaní skorších ochranných známok.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).